‘n Kultuur van innovering in die gemeente - www.bybelkennis.co.za
by Coen Slabber · Published 20/08/2016 · Updated 05/07/2016
The best kinds of ministry are, more often than not, long term and low key. —Christopher Ash
Kreatiwiteit is belangrik in bediening, want God is kreatief. Dit maak dus sin dat ons God met ons kreatiwiteit sal dien. Maar hoe ontwikkel jy ‘n kultuur van innovering in die gemeente?
Jy het ‘n teologie van innovering nodig
Ons is soos ons Skepper as ons kreatief is. God het ons gemaak om kreatief te wees. Kinders is baie kreatief – hulle word so gebore. Maar met verloop van tyd verloor ons hierdie kreatiwiteit, want ons is bang. ‘n Teologie van innovering herinner ons altyd daaraan dat God wil hê dat ons innoverend moet wees.
Jy het ‘n kreatiewe atmosfeer nodig
Daar is sekere omgewings waarbinne dit net onmoontlik is om kreatief te wees. ‘n Formele atmosfeer met ‘n raadskamer met ‘n groot tafel bevorder nie juis kreatiwiteit nie.
Moenie te ernstig wees nie
Speel stimuleer kreatiwiteit. As jy mense kry om te lag, vloei die endorfiene. Kreatiwiteit is dikwels om twee teenoorgestelde idees bymekaar te sit – wat mense dink ‘n lawwigheid is. Dit laat mense lag. As mense eers lag, is kreatiwiteit nie ver agter nie. As hulle ernstig is, sal hulle nie sommer kreatief wees nie.
Jy het die vryheid om te misluk nodig
Innovering beteken dat jy nie bang is om te misluk nie. Eksperimenteer. Probeer. Jy misluk as jy nie meer probeer nie. Innoverende gemeentes doen meestal meer dinge wat nie werk nie as die wat werk. As jy nie foute maak nie, probeer jy nie!
Stel doelwitte wat so groot is dat jy sal misluk tensy God jou help.
Doen iets wat die moeite werd is
As jy nie iets betekenisvol probeer bereik nie, gaan jy nie kreatief wees nie. Hoekom innoveer ons? Om anders te wees? Nee. Ons moet innoveer, want ons wil mense met die evangelie en met Jesus Christus bereik. Dit moet bepaal wat ons doen en hoe ons dit doen.
Laaste 30 Dae: 25,990
Laaste 365 Dae: 274,494